БҒМ Жамбылда эвакуацияланған балаларды оқу-сауықтыру орталығына жіберуді ұсынды
DATE: 12:07, 27 Тамыз 2021 | GMT +5
TITLE: БҒМ Жамбылда эвакуацияланған балаларды оқу-сауықтыру орталығына жіберуді ұсынды
URL: https://kaz.inform.kz/news/bgm-zhambylda-evakuaciyalangan-balalardy-oku-sauyktyru-ortalygyna-zhiberudi-usyndy_a3829101/
META: DATE: 12:07, 27 Тамыз 2021 | GMT +5
TOTAL WORDS: 165
AUTHOR(S):
TEXT: Министрліке қарасты Балалардың құқықтарын қорғау комитетіне келіп түскен ақпаратқа сәйкес Жамбыл облысында зардап шеккендердің арасында балалар жоқ. Жергілікті атқарушы органдардың қызметкерлері жақын маңдағы елді-мекендерден Тараз қаласына, сондай-ақ Байзақ ауданының Сарыкемер және Кеңес ауылдарына 83 баланы эвакуациялады. ҚР Білім және ғылым министрі Асхат Аймағамбетовтің тапсырмасы бойынша түнде оқиға орнына Балалардың құқықтарын қорғау комитетінің төрағасы Е. Иманғалиев барды. Сондай-ақ оқиға орнында ҚР Білім және ғылым министрлігінің білім саласында сапаны қамтамасыз ету жөніндегі аумақтық департаментінің өкілдері де жұмыс істеп жатыр. «Эвакуацияланған балаларға қажетті жағдайлар жасалды, олар ыстық тамақпен және дәрі-дәрмекпен қамтамасыз етілді. Ұйықтайтын орындар карантин талаптарын ескере отырып жабдықталды. Эвакуацияланған балаларға қолдау көрсету үшін ҚР БҒМ ата-аналарға балаларын «Балдәурен» республикалық оқу-сауықтыру орталығына жіберуді ұсынды. Орталықта барлық жағдай жасалған. Мұндай тәжірибе бұрын-соңды орын алған төтенше жағдайлар кезінде пайдаланылған», делінген хабарламада. Айта кетейік, балаларға жедел көмек көрсетуді ұйымдастыру үшін ҚР Білім және ғылым министрлігі шұғыл түрде тәулік бойы жұмыс істейтін жедел желілердің жұмысын ұйымдастырды: «Bala gorqau» Telegram чаты - 8 702 564 2168, 8 701 210 0238, 8 7172 742528
